Diari Oficial de la Generalitat Valenciana


Sumari del DOGV 8939, del 29-10-2020 (2020/8660)

RESOLUCIÓ de 14 d'octubre de 2020, de la Conselleria d'Hisenda i Model Econòmic, per la qual s'accepta la cessió gratuïta d'una parcel·la de 3.153 m², a l'avinguda de Buenos Aires, número 2, de Mislata, per a destinar-la a centre de salut.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8939

Data del DOGV
:   29-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8660


Data del document
:   14-10-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 14 d'octubre de 2020, de la Conselleria d'Hisenda i Model Econòmic, per la qual s'accepta la cessió gratuïta d'una parcel·la de 3.153 m², a l'avinguda de Buenos Aires, número 2, de Mislata, per a destinar-la a centre de salut. [2020/8660]  
L'Ajuntament de Mislata en acord plenari de 31 d'octubre de 2019 va aprovar la cessió gratuïta a la Generalitat d'una parcel·la de 3.153 m², a l'avinguda de Buenos Aires, núm. 2, de Mislata, per a destinar-la a centre de salut.  
La Direcció General de Règim Econòmic i Infraestructures de la Conselleria de Sanitat Universal i Salut Publica, mitjançant escrit de 31 d'agost de 2020, n'ha proposat l'acceptació de la cessió.  
L'article 44 de la Llei 14/2003, de 10 d'abril, de patrimoni de la Generalitat estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat i disposa, en el punt 2, que la competència per a l'acceptació correspon al titular de la Conselleria competent en matèria de patrimoni.  
L'article 27.2.c de la citada llei de patrimoni de la Generalitat estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per tant, una vegada perfeccionada la cessió i acceptació, l'immoble queda automàticament afecte al servei públic sanitari i adscrit a la Conselleria de Sanitat Universal i Salut Pública, a la qual correspon la seua administració, defensa i conservació.  
  
En conseqüència, d'acord els articles esmentats de la Llei 14/2003, de 10 d'abril, de patrimoni de la Generalitat i en ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament de Mislata d'una parcel·la de 3.153 m², a l'avinguda de Buenos Aires, núm. 2, de Mislata, que limita al nord amb la finca número 34035, carrer Camí de Favara; al sud, avinguda de Buenos Aires; a l'est, carrer Camí de Favara, i a l'oest, amb la resta de la finca matriu registral número 34544.  
Consta inscrit en el Registre de la Propietat de València 13 al tom 1921, llibre 819, foli 124, finca 34124, inscripció, 1ª.  
Referència cadastral: 5410376TP6823I3844HJ.  
L'immoble s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de Mislata s'efectua amb la condició de destinar l'immoble a centre de salut.  
  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic sanitari i adscrit a la Conselleria de Sanitat Universal i Salut Pública a la qual correspon les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
  
Quart  
Notificar la present resolució a l'Ajuntament cedent i procedir a la seua publicació en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra el present acte, que posa fi a la via administrativa, es podrà interposar recurs contenciós administratiu en el termini de dos mesos, comptadors a partir de l'endemà de la seua notificació, davant la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos, comptadors des que l'Administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
  
València, 14 d'octubre de 2020.- El conseller d'Hisenda i Model Econòmic: Vicent Soler i Maco.